知識論歷史悠久，起碼可以追溯到去古希臘哲學嗰度，例如柏拉圖（公元前 5 至 4 世紀）就試過對「乜嘢係知識」同「要點追求知識先理想」等嘅問題作出過思考，而打後中世紀（5 至 15 世紀）同啟蒙時期（18 世紀）等時代嘅西人哲學家仲有將知識論繼續發展上去，當中經驗主義－簡化講即係認為「知識淨係嚟自或者主要嚟自感官經驗」嘅觀點－更加係現代科學嘅基礎。